**UČEBNÉ OSNOVY**

Vzdelávacia oblasť: JAZYK A KOMUNIKÁCIA

Predmet: **Konverzácia v anglickom jazyku**

|  |  |  |  |
| --- | --- | --- | --- |
| ČASOVÝ ROZSAHŠVP/ŠKVP | **7.ročník** | **8.ročník** | **9. ročník** |
| 0/2 | 0/2 | 0/2 |

**Charakteristika predmetu I:**

V posledných rokoch je jedným z ťažísk v našom školstve práve vyučovanie cudzích jazykov a záujem zo strany žiakov, či rodičov o štúdium cudzích jazykov neustále rastie. Nielen rodičia, ale aj celospoločenský vývin, otvorenie našej krajiny do Európy a jej štruktúr si žiada dobré ovládanie cudzích jazykov, dobré vedomosti a komunikatívne zručnosti. Jednou z možností, ako čeliť týmto požiadavkám, je podporovať deti v komunikácii.

Je veľmi dôležité, aby žiaci čo najviac komunikovali v anglickom jazyku a aplikovali gramatické javy a slovnú zásobu do tvorenia viet a odpovedí. Skúsenosti, ktoré sa získali počas experimentálneho vyučovania, poukazujú však nato, že skorý začiatok vyučovania anglického jazyka

* má pozitívny vplyv na celkový rozvoj osobnosti dieťaťa
* otvára nový horizont pre rozmanitosť kultúr
* odbúrava už v mladosti etnocentrické myslenie
* pomáha vytvárať tolerantnosť voči všetkému inokultúrnemu
* uľahčuje chápanie a reflektovanie vlastného jazyka a vlastnej kultúry.

**Charakteristika predmetu II:**

Vyučovací predmet anglický jazyk má v systéme školského vzdelávania centrálne postavenie, pretože vytvára predpoklady pre zvládnutie komunikačných situácií v cudzom jazyku. Angličtina nie je štátnym jazykom v Slovenskej republike. V súčasnosti je pre väčšinu obyvateľov Slovenskej republiky prvým cudzím jazykom, je pestrým, vnútorne bohato štruktúrovaným médiom, ktoré mu umožňuje komunikovať o najrozmanitejších javoch ľudského bytia a vedomia. Kvalitné poznanie a praktické ovládanie zákonitostí anglického jazyka podmieňuje pohotovú, funkčne primeranú a kultivovanú komunikáciu jeho nositeľov. Prostredníctvom uvedomenia si miesta anglického jazyka v našej spoločnosti si jednotlivec zároveň uvedomuje a vníma nielen svoju národnú identitu a štátnu príslušnosť, ale aj existenciu iných národov a národností v multikultúrnej spoločnosti. Úroveň poznania a praktického ovládania anglického jazyka je tak zároveň zrkadlom začleňovania sa do štruktúr multikultúrnej spoločnosti. Kultivované ovládanie angličtiny zabezpečuje nielen úspešné zvládnutie školského vzdelávania v iných krajinách, ale následne aj ich plnohodnotné uplatnenie v pracovnom zaradení. Jazyk je fenomén, ktorý sprevádza človeka v písomnej alebo ústnej podobe po celý život. Tvorí integrálnu zložku jeho myslenia, je prostriedkom na poznávanie vonkajšieho i vnútorného sveta, na verbálne vyjadrovanie myšlienok, pocitov a nálad, slúži na kontakt a dorozumievanie sa s inými nositeľmi jazyka, pomáha vnímať krásu umeleckého diela. Zároveň reprezentuje svojich nositeľov, predovšetkým ich intelektuálnu, citovú a mravnú vyspelosť. Jazykové znalosti, štylistické a komunikatívne zručnosti a čitateľské a literárne zručnosti ako súčasť jazykovej kultúry predstavujú základné znaky vyspelosti absolventa základného vzdelania. Žiaci nadobúdajú také schopnosti a zručnosti, aby sa dokázali orientovať v akejkoľvek bežnej komunikatívnej situácii, vedeli sa vhodne vyjadrovať a svoje poznatky uplatňovali v praktickom živote. Schopnosti, ktoré žiaci získajú v predmete anglický jazyk a sú potrebné nielen pre kvalitné jazykové vzdelávanie, ale sú dôležité aj pre úspešné osvojovanie si poznatkov v ďalších oblastiach vzdelávania. Ovládanie anglického jazyka v ústnej a písomnej forme umožňuje žiakom nielen poznať a pochopiť spoločensko-kultúrny vývoj krajiny, ktorej jazyk sa učia, orientovať sa v prostredí, v ktorom sa daný jazyk aktívne používa, vnímať okolie i seba, vytvárať predpoklady k efektívnej medziľudskej komunikácii, interpretovať svoje reakcie a pocity a dokázať pochopiť svoje postavenie v rozličných komunikatívnych situáciách. Vzdelávací obsah anglického jazyka tvoria tri oblasti: všeobecné kompetencie, komunikačné jazykové kompetencie, komunikačné zručnosti. **V oblasti Všeobecné kompetencie** žiaci nadobúdajú tie kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností. Všeobecné kompetencie vedú žiakov k uvedomelému získavaniu nových vedomostí a zručností, osvojovaniu si stratégií učenia sa cudzieho jazyka, pochopeniu potreby vzdelávania sa v cudzom jazyku, účinnej spolupráci vo dvojiciach a skupinách, otvorenosti ku kultúrnej a etnickej rôznorodosti, samoštúdiu. **V oblasti Komunikačné jazykové kompetencie** žiak nadobúda tie jazykové, sociolingvistické a pragmatické kompetencie, ktoré mu umožňujú konať s použitím konkrétnych jazykových prostriedkov. **V oblasti Komunikačné zručnosti** žiaci nadobúdajú zručnosti, ktoré nemožno chápať izolovane, pretože sa navzájom prelínajú a dopĺňajú ; t.j. počúvanie s porozumením, čítanie s porozumením, písomný prejav, ústny prejav – dialóg, monológ.

**Ciele:**

Cieľom vzdelávania v oblasti anglického jazyka na druhom stupni základnej školy je dosiahnuť takú úroveň rečových zručností v danom jazyku, aby žiaci zvládli úroveň A2 (podľa spoločného Európskeho referenčného rámca pre jazyky ) - používateľ základného jazyka; s príslušnou gramatickou a pravopisnou normou v ústnom i písomnom prejave.

**Úrovne:**

|  |  |  |
| --- | --- | --- |
| **Hrubé členenie** | **A 1** | **A 2** |
| **Jemnejšie členenie** | A 1. 1 | A 1. 2 | A 2. 1 | A 2. 2 |
| **Ročníky**  | 3. – 4. ZŠ | 4. – 5. ZŠ | 6. – 7. ZŠ | 8. – 9. ZŠ |

**Kompetencie na úrovni A 1:**

Kompetencie definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je zabezpečiť, aby učiaci sa:

• dokázal riešiť každodenné životné situácie v cudzej krajine a v ich riešení pomáhal cudzincom, ktorí sú v jeho vlastnej krajine,

• dokázal vymieňať si informácie a nápady s mladými ľuďmi a dospelými, ktorí hovoria iným jazykom a sprostredkúvajú mu svoje myšlienky a pocity,

• viac a lepšie chápal spôsob života a myslenia iných národov a ich kultúrne dedičstvo.

**A Všeobecné kompetencie**

Všeobecné kompetencie sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane jazykových činností.

Učiaci sa na úrovni A1 rozvíja všeobecné kompetencie tak, aby dokázal:

• získavať uvedomene nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia pri osvojovaní si cudzieho jazyka,

• opísať rôzne stratégie učenia s cieľom pochopiť ich a používať,

• pochopiť potrebu vzdelávania sa v cudzom jazyku,

• dopĺňať si vedomosti a rozvíjať rečové zručnosti, prepájať ich s poznaným, systematizovať ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,

• udržať pozornosť pri prijímaní poskytovaných informácií,

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• využívať dostupné materiály pri samostatnom štúdiu,

• byť otvorený kultúrnej a etnickej rôznorodosti.

**B Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa konať s použitím konkrétnych jazykových prostriedkov. Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné v krajinách, kde sa cudzím jazykom hovorí.

**Učiaci sa, ktorý dosiahne úroveň A1:**

* rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať,
* dokáže predstaviť seba aj iných, dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná a o veciach, ktoré vlastní,
* dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

**1 Jazyková kompetencia**

Učiaci sa na úrovni A1:

* používa iba základný rozsah jednoduchých výrazov týkajúcich sa osobných údajov a potrieb konkrétneho typu,
* má základný repertoár slovnej zásoby izolovaných slov a slovných spojení vzťahujúcich sa na dané konkrétne situácie,
* prejavuje iba obmedzené ovládanie základných gramatických štruktúr a typov viet, ktoré sú súčasťou osvojeného repertoáru,
* ovláda výslovnosť obmedzeného repertoáru naučených slov a slovných spojení zrozumiteľnú pre rodených hovoriacich, ktorí sú zvyknutí komunikovať s cudzincami,
* dokáže odpísať známe slová a krátke slovné spojenia, napríklad jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia,
* dokáže vyhláskovať svoju adresu, štátnu príslušnosť a ostatné osobné údaje.

**2 Sociolingvistická kompetencia**

Učiaci sa na úrovni A1:

* dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiť sa, predstaviť sa, poďakovať, ospravedlniť sa, atď.

**3 Pragmatická kompetencia**

Učiaci sa na úrovni A1:

* dokáže spájať slová alebo skupiny slov pomocou najzákladnejších lineárnych spojovacích výrazov, napríklad „a“ alebo „potom“,
* dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**C Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú (integrované zručnosti).

**1 Počúvanie s porozumením**

Učiaci sa na úrovni A1:

* dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,
* rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,
* rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**2 Čítanie s porozumením**

Učiaci sa na úrovni A1:

* rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,
* rozozná základné slovné spojenia v jednoduchých oznamoch z každodenného života,
* dokáže si pri jednoduchšom informačnom materiály a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,
* rozumie krátkemu jednoduchému písomnému popisu cesty.

**3 Písomný prejav**

Učiaci sa na úrovni A1:

• dokáže napísať krátky osobný list alebo pohľadnicu, napríklad pozdrav z dovolenky,

• dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,

• dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,

• vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**4 Ústny prejav**

*a/ Ústny prejav – dialóg*

Učiaci sa na úrovni A1:

* dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšej rýchlosti reči, a že mu pomôže sformulovať, čo sa pokúša povedať,
* dokáže klásť a odpovedať na jednoduché otázky z oblasti jeho základných potrieb alebo na známe témy,
* používať jednoduché zdvorilostné formulácie ako pozdrav, lúčenie, opýtať sa niekoho ako sa má,
* vie predstaviť seba a iných a reaguje, keď ho predstavujú,
* rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,
* rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

*b/ Ústny prejav – monológ*

Učiaci sa na úrovni A1:

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**Kompetencie na úrovni A 2:**

Podľa Spoločného európskeho referenčného rámca pre jazyky pri používaní a učení sa jazyka sa rozvíja celý rad kompetencií. Učiaci sa využíva nielen všeobecné kompetencie, ale aj celý rad komunikačných jazykových kompetencií, ktoré spolupôsobia v rozličných kontextoch a v rôznych podmienkach. Zapája sa do rečových činností, v rámci ktorých vytvára a prijíma texty vo vzťahu k témam z konkrétnych oblastí. Pri tomto procese si učiaci sa aktivuje tie stratégie učenia sa, ktoré sa mu zdajú na splnenie úloh najvhodnejšie. Kompetencie pritom definujeme ako súhrn vedomostí, zručností, postojov a hodnôt, ktoré umožňujú osobe konať.

**Učiaci sa, ktorý dosiahne úroveň A 2:**

• dokáže riešiť každodenné životné situácie v cudzej krajine a v ich riešení pomáha cudzincom, ktorí sú na návšteve v jeho krajine,

• dokáže vymieňať si informácie a nápady s mladými ľuďmi a dospelými, ktorí hovoria iným jazykom a sprostredkúvajú mu svoje myšlienky a pocity v jazyku, ktorý si učiaci sa osvojuje,

• viac a lepšie chápe spôsob života a myslenia iných národov a ich kultúrne dedičstvo.

**A Všeobecné kompetencie**

Učiaci sa na úrovni A2 má osvojené všeobecné kompetencie na úrovni A1 a ďalej si ich rozvíja tak, aby dokázal:

• vedome získať nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia sa pri osvojovaní si cudzieho jazyka,

• opísať rôzne stratégie učenia sa s cieľom pochopiť ich a používať,

• pochopiť potrebu vzdelávania sa v cudzom jazyku,

• dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,

• udržať pozornosť pri prijímaní informácií,

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• pri samostatnom štúdiu využívať dostupné materiály,

• byť otvorený kultúrnej a etnickej rôznorodosti.

### B Komunikačné jazykové kompetencie

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii. Na uskutočnenie komunikačného zámeru a potrieb sa vyžaduje komunikatívne správanie, ktoré je primerané danej situácii a bežné v krajinách, kde sa cudzím jazykom hovorí. Komunikatívne kompetencie zahŕňajú nasledovné zložky:

### 1 Jazyková kompetencia

Žiak na úrovni A2 má osvojené jazykové kompetencie na úrovni A1 a ďalej si ich rozvíja tak, aby dokázal používať:

• bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru,

• základné vetné modely a vedel komunikovať o osvojených témach prostredníctvom naučených slovných spojení a výrazov,

• vymedzený repertoár naučených krátkych slovných spojení a výrazov pokrývajúcich predvídateľné základné komunikačné situácie,

• osvojenú slovnú zásobu tak, aby si vedel poradiť v každodennom konaní, ktoré sa týka známych situácií a tém,

• niektoré jednoduché gramatické štruktúry cudzieho jazyka, aj keď sa niekedy dopúšťa základných chýb, ale je mu rozumieť.

### 2 Sociolingvistická kompetencia

Žiak na úrovni A2 má osvojené sociolingvistické kompetencie na úrovni A1 a ďalej si ich rozvíja tak, aby dokázal:

• komunikovať v bežných spoločenských situáciách,

• jednoducho sa vyjadrovať pomocou základných funkcií jazyka, akými sú napr. výmena informácií, žiadosť, jednoduché vyjadrenie vlastných názorov a postojov, pozvanie, ospravedlnenie …

• udržiavať a rozvíjať základnú spoločenskú konverzáciu prostredníctvom jednoduchších bežných výrazov.

Žiak vie vyjadriť v situáciách jednoduchej a priamej výmeny informácií, týkajúcich sa známych a bežných vecí a záležitostí, ale z hľadiska limitovanej slovnej zásoby a gramatiky, ktorú si osvojil, je nútený podstatne zjednodušiť obsah svojej výpovede.

### 3 Pragmatická kompetencia

Žiak na úrovni A2 má osvojené pragmatické kompetencie na úrovni A1 a ďalej si ich rozvíja tak, aby dokázal:

• sformulovať svoje myšlienky v súlade s vyžadovanou stratégiou (zámer, téma, logická následnosť),

• funkčne využívať základné jazykové prostriedky na získavanie informácií, na jednoduché vyjadrenie odmietnutia, túžby, zámeru, uspokojenia, záujmu, prekvapenia, rozčarovania, strachu,

• vytvoriť jednoduchý interaktívny text za účelom výmeny informácií,

• použiť jednoduché výrazové prostriedky na začatie, udržanie a ukončenie krátkeho rozhovoru,

• používať najfrekventovanejšie konektory na spájanie jednoduchých viet potrebných na vyrozprávanie alebo opis príbehu v logickom časovom slede.

**C Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú, ide o nasledujúce integrované zručnosti:

**1 Počúvanie s porozumením**

Žiak na úrovni A2 má rozvinuté zručnosti na úrovni A1 a ďalej si ich zdokonaľuje tak, aby za predpokladu, že reč je jasne a zreteľne formulovaná:

• dokázal naplniť konkrétne potreby na základe porozumenia podstaty počutého,

• porozumel slovným spojeniam a výrazom vzťahujúcim sa na bežné oblasti každodenného života,

• porozumel základným informáciám v krátkych zvukových záznamoch, v ktorých sa hovorí o predvídateľných každodenných záležitostiach,

• vedel identifikovať tému vypočutej diskusie,

• porozumel základným bodom v prejave na témy, ktoré sú mu známe,

• rozumel jednoduchým pokynom informatívneho charakteru,

• pochopil vety, výrazy a slová, ktoré sa ho priamo týkajú.

**2 Čítanie s porozumením**

Žiak dokáže porozumieť krátke jednoduché texty, ktoré obsahujú frekventovanú slovnú zásobu.

Žiak na úrovni A2 má rozvinuté zručnosti na úrovni A1 a ďalej si ich zdokonaľuje tak, aby:

• dokázal vyhľadať konkrétne informácie v jednoduchých printových materiáloch, akými sú napríklad prospekty, jedálne lístky, programy a časové harmonogramy,

• vedel vyhľadať špecifické informácie v zoznamoch a vybrať z nich potrebné informácie,

• rozumel bežným orientačným tabuliam, označeniam a nápisom na verejných miestach, akými sú ulice, reštaurácie, železničné stanice, …

• pochopil konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke články,

• porozumel jednoduché osobné listy,

• z kontextu krátkeho prečítaného textu pochopil význam niektorých neznámych slov,

• vedel nájsť potrebné informácie v krátkych časopiseckých textoch.

**3 Písomný prejav**

Žiak na úrovni A2 má rozvinuté zručnosti na úrovni A1 a ďalej si ich zdokonaľuje tak, aby vedel:

• napísať krátke jednoduché poznámky z okruhu jeho záujmov,

• napísať jednoduché osobné listy,

• zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie,

• stručne a krátkymi vetami predstaviť a charakterizovať osoby a veci,

• napísať jednoduché vety a spojiť ich základnými konektormi,

• jednoducho opísať aspekty všedného dňa (ľudia, miesta, škola, rodina, záujmy).

**4 Ústny prejav**

*a/ Ústny prejav – dialóg*

Žiak dokáže komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy, ktoré súvisia s prácou a voľným časom. Dokáže zvládnuť krátku spoločenskú konverzáciu, ale nie vždy je schopný ju aj viesť a rozvíjať.

Žiak na úrovni A2 má rozvinuté zručnosti na úrovni A1 a ďalej si ich zdokonaľuje tak, aby dokázal:

• zapojiť sa do krátkych rozhovorov na témy, ktoré ho zaujímajú,

• používať jednoduché zdvorilostné formy oslovení,

• sformulovať pozvania, návrhy a ospravedlnenia, reagovať na ne,

• povedať, čo sa mu páči a čo nie,

• požiadať o rôzne jednoduché informácie, služby a veci, alebo ich poskytnúť.

*b/ Ústny prejav – monológ*

Žiak dokáže podať jednoduchý opis alebo charakteristiku ľudí, podmienok v rodine a v škole, opis každodenných zvyklostí a toho, čo má alebo nemá rád, atď. Vo forme krátkeho sledu jednoduchých slovných spojení a viet.

Žiak na úrovni A2 má rozvinuté zručnosti na úrovni A1 a ďalej si ich zdokonaľuje tak, aby dokázal:

• v jednoduchých pojmoch vyjadriť svoje pocity a vďačnosť,

• jednoduchým spôsobom sa rozprávať o každodenných praktických otázkach,

• komunikatívne zvládnuť jednoduché a rutinné úlohy (role) s použitím jednoduchých slovných spojení a viet,

• vyrozprávať príbeh, podať krátky jednoduchý opis udalostí a činností, zážitkov zo školy a voľnočasových aktivít v jednoduchom slede myšlienok,

• opísať svoje plány a osobné skúsenosti.

**7. ročník**

|  |  |  |  |  |  |
| --- | --- | --- | --- | --- | --- |
| **Tematický celok** | **Počet hodín** | **Téma** | **Obsahový štandard** | **Výkonový štandard** | **Prierezová téma a jej obsah** |
| **Prestavenie sa**  | 2 | Pozdravy a predstavenia sa Jednoduché rozhovoryOtázky: Ako sa voláš, ako sa máš a odkiaľ pochádzaš  | Formálny a neformálny pozdrav, základné komunikačné frázy potrebné na predstavenie sa, základné otázky na získanie informácií o osobe | Žiak sa vie pozdraviť, predstaviť sa, opýtať sa druhého, ako sa volá, ako sa má a odkiaľ pochádza.Žiak vie reagovať pri prvom stretnutí. | OSR – nadviazanie kontaktu |
| **Môj život** | 6 | Moja rodinaČo mám/nemám rádTypická britská rodina a typická slovenská rodina | Členovia mojej rodiny, vzťahy s nimiAktivity, ktoré mám/nemám rádPorovnanie typickej britskej a slovenskej rodiny | Žiak vie pomenovať členov svojej rodiny, vie o nich porozprávať a vie vyjadriť, aký má s nimi vzťah.Žiak vie povedať, čo rád/nerád robí.Žiak vie určiť základné črty britskej a slovenskej rodiny, vie rodiny porovnať. | OSR – kladný vzťah k ľuďom |
| **Budúcnosť** | 4 | Aká bude moja budúcnosť Transport dnes a v budúcnostiSlnečná sústava | Projekt na tému Aká bude moja budúcnosťDruhy prepravy osôb – výhody a nevýhodyZaujímavosti o slnečnej sústave – jednotlivé planéty | Žiak vypracuje a prezentuje projekt na tému Aká bude moja budúcnosť.Žiak pozná dopravné prostriedky, vie povedať výhody a nevýhody jednotlivých dopravných prostriedkov.Žiak si obohacuje slovnú zásobu z oblasti vedy – slnečná sústava. | TBZ – tvorba a prezentácia projektuDOV – bezpečnosť na cestách |
| **Časy a miesta** | 6 | Prírodné katastrofyVeľká BritániaMoja obľúbená krajina | Prírodné katastrofy u nás a vo sveteVeľká Británia ako anglicky hovoriaca krajinaProjekt na tému Moja obľúbená krajina | Žiak si obohacuje slovnú zásobu z oblasti prírodných katastrof, vie ju použiť pri rozhovore o nich.Žiak vie, ktoré krajiny sú anglicky hovoriace, vie základné informácie o Veľkej Británii.Žiak dokáže vytvoriť projekt na tému Moja obľúbená krajina a prezentuje ho. | ENV – vzťah k životnému prostrediuOZO – zásady bezpečnosti počas prírodných katastrofMUV – spoznávanie iných krajín a kultúr a anglicky hovoriacich krajín |
| **Londýn, New York a Bratislava** | 6 | Výlet do Londýna Pamiatky v LondýneVýlet do New YorkuBratislava a iné veľké slovenské mestá | Londýn ako významné európske mestoLondýn a jeho pamiatkyNew York – veľké jablkoBratislava – naše hlavné mesto a iné veľké slovenské mestáProjekt na tému Sprievodca mestom | Žiak pozná základné informácie o Londýne.Žiak pozná Londýn a jeho pamiatky. Žiak vie hlavné informácie o New Yorku.Žiak vie porozprávať o Bratislave ako o hlavnom meste Slovenska a aspoň o jednom veľkom meste Slovenska.Žiak vyrobí a prezentuje projekt na tému Sprievodca mestom. | MUV – spoznávanie anglicky hovoriacich krajín |
| **Zážitky** | 4 | AmbícieČo som nikdy nerobil/neskúsilZážitky | Moje ambícieČo som nikdy nerobil/neskúsilMôj najkrajší zážitok | Žiak vie porozprávať o svojich ambíciách a vie sa opýtať na ambície svojich spolužiakov.Žiak vie komunikovať na tému Čo som nikdy nerobil/neskúsil a vie sa opýtať aj ostatných.Žiak vie povedať, čo je jeho najkrajší zážitok. | OSR – vlastné zážitky a názory |
| **Zdravie** | 5 | ProblémyU lekáraAko sa máš? | Zdravotné ťažkosti, choroby a problémyDialóg u lekáraOtázka: Ako sa máš? | Žiak pozná a vie použiť slovnú zásobu, ktorá opisuje stav človeka.Žiak vie porozprávať o ťažkostiach u lekára, vie respondovať na otázky.Žiak sa vie opýtať druhých na to, ako sa majú a vie udržiavať dialóg. | OZO – zdravý životný štýlOSR – nadviazanie kontaktu u lekára a s inými ľuďmi |

**8. ročník**

|  |  |  |  |  |  |
| --- | --- | --- | --- | --- | --- |
| **Tematický celok** | **Počet hodín** | **Téma** | **Obsahový štandard** | **Výkonový štandard** | **Prierezová téma a jej obsah** |
| **Prestavenie sa**  | 2 | Pozdravy a predstavenia sa Jednoduché rozhovoryOtázky: Ako sa voláš, ako sa máš a odkiaľ pochádzaš  | Formálny a neformálny pozdrav, základné komunikačné frázy potrebné na predstavenie sa, základné otázky na získanie informácií o osobe | Žiak sa vie pozdraviť, predstaviť sa, opýtať sa druhého, ako sa volá, ako sa má a odkiaľ pochádza.Žiak vie reagovať pri prvom stretnutí. | OSR – nadviazanie kontaktu |
| **Minulosť a súčasnosť** | 5 | Výrobky v minulosti a dnes – materiály ZvykyOblečenie | Materiály používané na výrobu vecí v minulosti a dnesČo som zvykol robiť v minulostiOblečenie v minulosti a dnes  | Žiak vie porozprávať, aké materiály sa používali v minulosti a aké dnes.Žiak vie povedať, čo zvykol robiť a už nerobí.Žiak si obohacuje slovnú zásobu o oblečenie. | OSR – životné skúsenosti |
| **Sláva a šťastie** | 5 | Slávne slovenské a svetové hviezdy | Športovci, herci a hudobné skupinyProjekt na tému Moja obľúbená skupina, herec alebo športovec | Žiak vie porozprávať a niektorých známych osobnostiach.Žiak vypracuje a prezentuje projekt na tému Moja obľúbená skupina, herec alebo športovec | TBZ – tvorba a prezentácia projektuMUV – osobnosti sveta |
| **Zdravie a bezpečnosť** | 5 | Ty a tvoje teloZdravotné problémyU lekáraVitamíny a minerály | Časti ľudského telaZdravotné problémy a ich riešenieDialóg u lekáraVplyv vitamínov a minerálov na zdravie človeka | Žiak pozná slovnú zásobu zameranú na ľudské telo.Žiak pozná a vie použiť slovnú zásobu, ktorá opisuje stav človeka.Žiak vie porozprávať o ťažkostiach u lekára, vie respondovať na otázky.Žiak pozná vplyv niektorých vitamínov a minerálov na zdravie človeka a vie poradiť aj ako sa správne stravovať. | OZO – zdravý životný štýl a starostlivosť o zdravie človekaOSR – nadviazanie kontaktu u lekára a s inými ľuďmi |
| **Hrdinovia** | 4 | Robin HoodLegendárni hrdinovia slovenských dejín | Príbeh o Robinovi HoodoviProjekt na tému Legendárni slovenskí hrdinovia | Žiak vie povedať základné informácie o Robinovi Hoodovi.Žiak vypracuje projekt na tému Legendárni slovenskí hrdinovia a prezentuje ho svojim spolužiakom. | OSR – prejavovanie svojich preferencií |
| **Životné prostredie** | 6 | Globálne hrozby a environmentálne problémyStarostlivosť o životné prostrediePrírodné pomery Austrálie | Slovné zásoba a projekt na tému Environmentálne problémyNámety, ako sa dá o životné prostredie staraťAustrália a jej príroda | Žiak ovláda slovnú zásobu v ústnej a písanej podobe, vypracuje projekt na tému Environmentálne problémy v našej obci a navrhne riešenie problému, prezentuje projekt.Žiak pozná Austráliu – hlavné body o nej a vie porozprávať o prírode v Austrálii. | ENV – kladný vzťah k prírodeMUV – vzťah k iným krajinám |
| **Vzťahy** | 6 | PriateliaGeneračné problémyEurópska úniaRiešenie problémov | Opis priateľaProblémy vzťahov ľudí rôznych vekových skupínŠtáty patriace do EÚList o probléme | Žiak vie opísať výzor a vlastnosti priateľa.Žiak vie povedať, čo sú to generačné problémy, vie o nich porozprávať.Žiak vie povedať, ktoré krajiny patria do EÚ – pozná písanú aj hovorenú formu štátov.Žiak vie pracovať v skupine a vie na písať list, kde v krátkosti napíše o probléme. | MUV – členstvo v EÚOSR – vzťahy s priateľmi a ľuďmi rôznych vekových skupín, písomný kontakt, vyjadrenie vlastného názoru |

**9 . ročník**

|  |  |  |  |  |  |
| --- | --- | --- | --- | --- | --- |
| **Tematický celok** | **Počet hodín** | **Téma** | **Obsahový štandard** | **Výkonový štandard** | **Prierezová téma a jej obsah** |
| **Prestavenie sa**  | 2 | Pozdravy a predstavenia sa Jednoduché rozhovoryOtázky: Ako sa voláš, ako sa máš a odkiaľ pochádzaš a čo máš rád | Formálny a neformálny pozdrav, základné komunikačné frázy potrebné na predstavenie sa, základné otázky na získanie informácií o osobe | Žiak sa vie pozdraviť, predstaviť sa, opýtať sa druhého, ako sa volá, ako sa má a odkiaľ pochádza a čo má rád.Žiak vie reagovať pri prvom stretnutí. | OSR – nadviazanie kontaktu |
| **Problémy** | 3 | Problémy so šikanovanímProblémy s pokazenými vecami | Šikanovanie žiakov v školeČo sa mi doma pokazilo | Žiak vie povedať, čo je to šikanovanie a aké to má dôsledky na osobnosť človeka, vie navrhnúť riešenie problému.Žiak pozná a vie požiť slovnú zásobu, keď sa niečo pokazí. | OSR – medziľudské problémy a ich dôsledky |
| **Hudba** | 4 | Hudobné žánreHudobné skupiny | Jednotlivé hudobné žánreProjekt na tému Dnešná hudobná scéna | Žiak vie slovnú zásobu spojenú s hudbou.Žiak vie vypracovať a prezentovať projekt na tému Dnešná hudobná scéna. | TBZ – tvorba a prezentácia projektuMUV – hudobné osobnosti  |
| **Miesto a čas** | 5 | Časti mesta/obceČasDenný režim | Budovy v meste/obciDni, týždeň, mesiace, časti dňa, ročné obdobia ...Rozpis dňa | Žiak pozná a vie pomenovať jednotlivé budovy v meste/obci.Žiak pozná a vie použiť slovnú zásobu spojenú s časom.Žiak si vie navrhnúť denný režim a vie o ňom porozprávať. | ENV – prostredie okolo násOSR – užitočné využívanie voľného času |
| **Zvieratá** | 4 | Obľúbené zvieratáČasti tela zvierat a hmyzu | Zvieratá, časti ich telaProjekt na tému Moje obľúbené zviera | Žiak vie pomenovať zvieratá podľa obrazového materiálu a pozná jednotlivé časti tela zvierat a hmyzu.Žiak vypracuje a prezentuje projekt na tému Moje obľúbené zviera. | ENV – kladný vzťah k zvieratám a starostlivosť o ne |
| **Anglicko a Slovensko** | 5 | Anglicko a jeho regiónySlovensko a jeho regióny | Zaujímavosti regiónov AnglickaRegióny SlovenskaProjekt na tému Regióny Slovenska | Žiak vie povedať základné informácie o regiónoch Anglicka.Žiak pozná jednotlivé regióny Slovenska, vie o nich porozprávať a vypracovať v skupine projekt o jednom regióne. | MUV – vzťah k anglicky hovoriacim krajinámOSR – vzťah k vlastnej domovine |
| **Povolania** | 5 | PovolaniaPeniaze | Slovná zásoba na tému Zamestnanie a povolanieProjekt na tému Povolanie mojich rodičovVzťah k peniazom | Žiak ovláda slovnú zásobu v súvislej konverzácii.Žiak je schopný slovnú zásobu uplatniť na výrobu projektu a prezentovanie projektu na tému Povolanie mojich rodičov.Žiak vie vyjadriť svoj vzťah k peniazom. | OSR – prejavovanie svojich preferencií |
| **Kupovanie a predávanie** | 3 | Kúpenie lístka | Ako si kúpiť lístok – dialóg  | Žiak si vie kúpiť lístok. | OSR – udržiavanie komunikácie, prejavovanie svojich preferencií |
| **Protest** | 2 | Povedať „nie“Protest proti výrubu lesa/parku | Slušne povedať „nie“, odmietnuť ...Argumentácia proti výrube lesa/parku. | Žiak vie ako slušne odmietnuť, povedať „nie“.Žiak sa učí logicky argumentovať za/proti výrubu lesa/parku. | ENV – vzťah k životnému prostrediuOSR – vyjadrenie vlastného názoru |

**Stratégie, metódy, formy:**

Pri vyučovaní je potrebné maximálne vystaviť žiaka cieľovému jazyku zo strany učiteľa a výukových materiálov (CD, DVD, multimediálnych programov a pod.) Vyučovať v malej komunite s využitým rôznych foriem práce**.** Pomocou správne zvolených metód treba vytvoriť atmosféru, v ktorej sa dieťa môže učiť s radosťou bez strachu a stresu, treba využiť a motivovať chuť dieťaťa do učenia sa a jeho prirodzenú zvedavosť, treba zohľadňovať potreby dieťaťa a hlavne umožniť mu sa učiť za pomoci všetkých zmyslov, treba dieťa naučiť reagovať v anglickom jazyku, aktívne ho používať a postupne sa v jazyku osamostatniť.

**Metódy práce:**

* výklad
* motivačné metódy rozhovoru
* reproduktívne i produktívne metódy upevňovania učiva
* demonštračné vizuálne i audiovizuálne metódy
* dramatizačné metódy
* interaktívne metódy
* heuristické metódy projektovej práce
* problémová

**Formy práce:**

* individuálna a skupinová práca žiakov, tímové hry
* práca vo dvojici
* frontálna výučba
* práca s učebnicou, pracovným zošitom, multimediálnymi programami, CD, časopisom a internetom

**Hodnotenie:**

* Predmetom hodnotenia a klasifikácie v predmete konverzácia v anglickom jazyku je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi.
* Hodnotenie a klasifikácia konverzácie v anglickom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností čítanie, písanie, počúvanie, ale najmä samostatný ústny prejav a rozhovory.
* Pri hodnotení v predmete konverzácia v anglickom jazyku sa berú do úvahy a hodnotia sa tieto aspekty: vhodnosť jazykových prostriedkov, bohatosť slovnej zásoby, plynulosť rečového prejavu, gramatická správnosť a výslovnosť. Žiak je ihneď ohodnotený známkou, ktorá je zdôvodnená.
* Kritériá klasifikácie musia byť v súlade s požadovanou úrovňou ovládania anglického jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.
* Taktiež je potrebné rozvíjať u žiakov správne sebahodnotenie i hodnotenie navzájom. Pri hodnotení a klasifikácii žiaka posudzujeme získané kompetencie v súlade so školským vzdelávacím programom.